Coyoacán

Coyoacán befinner seg sentralt i Mexicos føderale distrikt.  I 2000 var det registrert 639 021 innbyggere i Coyoacán, som har et samlet areal på 54,4 km².

Coyoacán var tidligere en egen by, men er nå oppslukt av storbyen. Midt i Coyoacán ligger renessansekirka San Juan Bautista fra sent på 1500-tallet, omgitt av flotte, fargerike hus i kolonistil. Her holdes det et fargerikt marked, og området har også et livlig uteliv. Like ved finnes hjemmet til kunstnerne Diego Rivera og Frida Kahlo, samt huset der Lev Trotskij bodde og ble drept i 1940.

Nasjonalparken Viveros de Coyoacán har mellom 2 500 og 3 500 besøkende hver dag. Den er en kombinert planteskole og offentlig park.
I Coyoacán liger også dyrehagen Zoológico Los Coyotes. Den har hovedsakelig en regional fauna med arter som hører hjemme i Mexicodalen, deriblant to coyoter.

Navnet Coyoacán kommer fra nahuatl og betyr «Coyotestedet».

Colonias
Coyoacán er delt inn i flere bydeler (colonias). De viktigste er som følger:
Avante
Campestre Club
Del Carmen
Colonia Educación
Taxqueña

Eksterne lenker 
 Offisielle sider for Coyoacán

Administrative distrikter i Mexicos føderale distrikt
Mexico by